<classify> Akizungumza na waandishi wa habari Dar es Salaam jana Mratibu wa Bonanza hilo, Dk Deogratius Soka aliwaomba watanzania kujitokeza na familia zao kupima selimundu ili kutimiza malengo yao na kuishi na furaha.Tutaitumia siku ya Septemba 4 kuongeza ufahamu kwa jamii juu ya ugonjwa wa selimundu, kwa sababu kitu kitakachofanya kudhibiti ugonjwa huu ni ufahamu sio kutibu na ndio maana imetengwa siku hiyo kama siku ya ufahamu, alisema Dk Soka.Dk Soka aliongeza kwamba kujua tatizo ni njia ya kwanza ya kutatua tatizo lenyewe na hivyo mtu atakayegundulika kuwa na vinasaba vya ugonjwa huo atajua kuwa hata kizazi chake kinaweza kuwa na vinasaba vya ugonjwa huu.Kila mwaka tunapokea sio chini ya watoto 2000 waliozaliwa na vinasaba vya ugonjwa huu na hivyo kama tunapima mapema afya zetu ni rahisi kudhibiti ugonjwa huu, alisema Dk Soka. Arafa Said, anaiyeshi na vinasaba vya ugonjwa wa selimundu alisema kwamba yeye kama mgonjwa wa selimundu anajua tatizo la ugonjwa huo na kushauri jamii kuacha unyanyapaa kwa wagonjwa hao.Utakuta mtu anasema kwamba mtoto mwenye selimundu akifika miaka 18 anakufa, sasa mimi nina zaidi ya umri huo na bado naishi, alisema Said. Naye Mwanukuzi ambae ni balozi wa selimundu alisema kwamba anajisikia furaha kuwa sehemu ya mpango huu wa kuhamasisha watu wapime.Kwa namna ya pekee kwenye familia yangu kuna wagonjwa watatu wa selimundu, nafahamu tatizo lenyewe na nafurahia kuwa sehemu ya kuhamasisha jamii yetu kupima na kubaini tatizo hili, alisema Mwanukuzi.  <topic>: michezo 